text: اس موقع پر اپنی تقریر میں محترمہ سمتر ا مہاجن نے اسپتالوں کے انتظام وانصرام کی اہمیت پر زوردیتے ہوئے کہا کہ ہم پائیدار ترقیاتی نشانوں کے حصول کو یقینی بنانے کی غرض سے مختلف اقدامات کررہے ہیں۔ انہوں نے کہا کہ قومی صحت پالیسی اپنے آپ میں ایک زبردست دستاویز کی حیثیت رکھتی ہے کیونکہ اس میں صحت کی ابتدائی جامع دیکھ بھال ،موثر رابطہ کار نظام اور بہترین ڈھانچہ جاتی سہولیات کے تئیں عہد بستگی کا اظہا ر کیا گیا ہے ۔